Vil satse mot Rio-OL 2016 uansett VM-resultat
Født: 10. februar 1973, i Stavanger. Meritter: OL-gull 2004. Verdensmester rundbane: 2002, 2004, 2005, 2006 Verdensmester maraton-sykkel: 2004, 2005, 2006, 2008, 2013 Europamester rundbane: 2002, 2003, 2004, 2005 Europamester maraton-sykkel: 2006 - Resultatet lørdag spiller ikke inn i det hele tatt når det gjelder det, sier Gunn Rita Dahle Flesjå til VG. Lørdag sykler hun for VM-gull i rundbaneløypa i terrenget ved OL-alpinanlegget i Hafjell. Det er 12 år siden hun første gang ble verdensmester, og det er ikke urealistisk at hun kan bli det igjen. Denne sesongen har hun kommet «topp 3» i fire verdenscupkonkurranser i terrengsykling. Hun mener hun er på samme nivå som i 2006, to år etter at hun vant OL-gull i Athen - og to år før hun var gravid i Beijing-OL.- Jeg hadde en pause i den verst tenkelige tiden. Det har skjedd vanvittig mye de siste fem årene. Vi måtte bite tennene sammen og har klart å henge med, sier Dahle Flesjå. «Vi» er som kjent Gunn Rita og ektemannen Kenneth. Det var han - massør, trener og altmuligmann - som fikk henne opp av grøften da hun bokstavelig talt lå nede etter feiltrening og jernforgiftning ved årtusenskiftet. - Vi måtte begynne fra scratch da Kenneth tok over i 2001. Vi ble sett på som vrakgods. Å vinne EM og VM-gull i 2002 var helt rått. Det står veldig sterkt fortsatt, sier hun. I høst vil terrengsykkeldronningen - høyst sannsynlig toppidrettsutøveren med lengst proffkarriere i Norge - avkreve sykkelforbundet et svar: vil det gi henne støtten og «opplegget» en ny OL-satsing krever? - Vi kan ikke drive med dette og betale det meste selv, nå når vi er tilbake i toppen, sier hun.På tross av ganske mye, vil hun tilføye. Alderen er en ting. Sportens utvikling og alle utstyrsendringene en annen. Under OL for 18 år siden veide sykkelen hennes 12,5 kilo, da hun vant gull i Athen-OL for ti år siden veide den 10,2 kilo. Foran seks runder av 15 minutter i VM-løypa er den «slanket» ytterligere to kilo, og er samtidig blitt større. 26 tommer er «for farlig», det er 29 tommer som gjelder over stubber, store stener og utover dype, farlige «dropp» - gravd ut fordi det internasjonale sykkelforbundets sponsor Red Bull krever dramatikk for pengene. - Da jeg tegnet forsikring for syv-åtte år siden var premien 40 000 kroner. Nå er den i kategorien «Super G» og «stuntmann» og koster 300 000 til 400 000. Det har jeg ikke råd til. Jeg må kjøre forsiktig, som de sier, sier Gunn Rita Dahle Flesjå og ler. Hun (og Kenneth) har over 200 reisedager i året. Hvis du har hjemlengsel, «kan du glemme det». Med på turene har hun fortsatt kofferten med egen mat. Hun «må ta vare på kroppen». - Det er grønnsaker og frukt, og minst mulig behandlet mat. Jeg er opptatt av å spise sunt og riktig, jeg har ingen skavanker av betydning. - Men jeg har alltid sagt at jeg aldri skal veie maten; kalorier, karbohydrater og vitaminer. Jeg vet hva kroppen min trenger, sier Gunn Rita Dahle.
Gunn Rita Dahle Flesjå (41) glemmer ikke at hun ble kjørt i senk for 15 år siden og finner ingen god grunn til å legge opp før Rio-OL 2016. ble kjørt i senk for 15 år siden og finner ingen god grunn til å legge opp før Rio-OL 2016.